Mange nordjyder nyder at gå på jagt, og derfor er der normalt mange om buddet. Det vurderer Daniel Christensen fra Aabybro, der fik store øjne, da han fandt ud af, at to jagtforeningener i 12 år har lejet gode naturarealer af Jammerbugt til en spotpris . For der er stor forskel på, hvordan kommunerne griber opgaven an. TV2 Nord har begæret aktindsigt hos samtlige 11 kommuner i Nordjylland for at få et overblik over, hvor kommunerne forvalter de arealer, som udlejes til jagt. Enkelte kommuner udlejer slet ikke jord til jægerne – andre tjener rimelige lejeindtægter for de kommunale arealer og får samtidigt løst opgave med for eksempel regulering af skadegørende vildt, som en del af aftalerne.

Opsummering:
De årelange prisforskelle på jagtarealerne får jægerne til at måbe.